Brudañ er bed a-bezh Hervez Linda Fabiani e ya hengounioù kreñv ar sevenadurezh gouezelek dober  sevenadur Bro-Skos hag ivez levezonioù a bep seurt bet degemeret gant Skosiz : « Unan eus perzhioù pennañ hor sevenadur eo e varregezh da dalvezout war ur bern tachennoù, hengounel koulz ha modernoch : setu perak zo startijenn e-leizh gantañ evit ijinañ traoù nevez ha bezañ priziet er bed a-bezh. » Youl ar gouarnamant eo kas e sevenadur war an dachenn etrevroadel just-a-walch : « E Bro-Skos hon eus ensavadurioù hag a zo talvoudus o mouezh war an dachenn-se, a-fed opera, dañs, sonerezh, mirdioù, choariva, festivalioù... Ar festival brasañ a zo er bed eo hini Kêredin, sur-mat. Kement-mañ a rank bezañ lakaet en a-raok a-benn kreñvaat brud Bro-Skos er bed. Unan eus ar chefridioù a zo bet fiziet ennon evit ar mizioù da zont an hini eo. » Pal Ministrerezh ar Sevenadur a vo ivez aozañ ur gwir koulzad darvoudoù e-pad ar goañv. Kroget e vefe gant gouel Sant Andrew, gouel broadel Bro-Skos, ha kendalchet gant Hogmanay (fin ar bloaz), lidoù Robert Burns e miz Genver, hag ar Celtic Connections in Glasgow. « Ur wir binvidigezh eo ar sevenadur evit Bro-Skos, e pep keñver, setu perak e rankomp e gas war-raok. »